CELEX: 32006R1578
Language: hu
Date: 2006-10-19 00:00:00
Title: A Bizottság 1578/2006/EK rendelete ( 2006. október 19. ) egyes áruk Kombinált Nómenklatúra szerinti besorolásáról

21.10.2006   
            
            
               HU
            
            
               Az Európai Unió Hivatalos Lapja
            
            
               L 291/3
            
         
      A BIZOTTSÁG 1578/2006/EK RENDELETE
   
   (2006. október 19.)
   egyes áruk Kombinált Nómenklatúra szerinti besorolásáról
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               A 2658/87/EGK rendelethez csatolt Kombinált Nómenklatúra egységes alkalmazása érdekében szükséges az e rendelet mellékletében említett áruk besorolásáról szóló intézkedések elfogadása.
            
         
               (2)
            
            
               A 2658/87/EGK rendelet meghatározta a Kombinált Nómenklatúra értelmezéséről szóló általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul, vagy azt bármilyen további albontással egészíti ki, és amelyet valamely más közösségi rendelkezéssel hoznak létre az árukereskedelemhez kapcsolódó tarifális és más intézkedések alkalmazása céljából.
            
         
               (3)
            
            
               Az említett általános szabályok értelmében az e rendelet mellékletében található táblázat 1. oszlopában leírt árukat, a 3. oszlopban feltüntetett indokok alapján, a táblázat 2. oszlopában feltüntetett KN-kódok alá kell besorolni.
            
         
               (4)
            
            
               Szükséges rendelkezni arról, hogy a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet (2) 12. cikkének (6) bekezdése értelmében a tagállamok vámhatóságai által kibocsátott, és az ezzel a rendelettel nem összhangban lévő, az áruk Kombinált Nómenklatúrába történő besorolására vonatkozó kötelező érvényű tarifális felvilágosítást a jogosult három hónapos időszakon belül továbbra is felhasználhatja.
            
         
               (5)
            
            
               Az e rendeletben előírt intézkedések összhangban vannak a Vámkódex Bizottság véleményével,
            
         ELFOGADTA EZT A RENDELETET:
   1. cikk
   A melléklet táblázatának 1. oszlopában leírt árukat a Kombinált Nómenklatúrában a táblázat 2. oszlopában feltüntetett KN-kódok alá kell besorolni.
   2. cikk
   A 2913/92/EGK rendelet 12. cikkének (6) bekezdése értelmében a tagállamok vámhatóságai által kibocsátott, az ezzel a rendelettel nem összhangban lévő, kötelező érvényű tarifális felvilágosítás három hónapos időszakon belül továbbra is felhasználható.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2006. október 19-én.
      
         
            a Bizottság részéről
         
         László KOVÁCS
         
         
            a Bizottság tagja
         
      
   
   
      (1)  HL L 256., 1987.9.7., 1. o. A legutóbb a 996/2006/EK bizottsági rendelettel (HL L 179., 2006.7.1., 26. o.) módosított rendelet.
   
      (2)  HL L 302., 1992.10.19., 1. o. A legutóbb a 648/2005/EK európai parlamenti és tanácsi rendelettel (HL L 117., 2005.5.4., 13. o.) módosított rendelet.
   
      MELLÉKLET
      
                  Árumegnevezés
               
               
                  Besorolás
                  (KN-kód)
               
               
                  Indokolás
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Billentyűzetmembrán (méretek: hozzávetőleg 65 × 40 × 1 mm), polikarbonátból, elektromos vezető alkotóelemek nélkül. A termék egyik oldalán öntött billentyűk vannak, a másik oldalán pedig nem vezető érintkező csapok.
                              A termék alfanumerikus billentyűzetet, hívásindító gombokat és más, a mobiltelefonokra jellemző funkciókat alkotó nyomtatott nyomógombokat tartalmaz.
                           
                        
               
                  8529 90 40
               
               
                  A besorolást a Kombinált Nómenklatúra értelmezésére vonatkozó 1. és 6. általános szabály, a XVI. áruosztályhoz tartozó Megjegyzések 2. b) pontja, valamint a 8529, 8529 90 és a 8529 90 40 KN-kódok szövege határozza meg.
                  A billentyűzet szerkezete – különösen a forma, valamint a megjelenés, az elrendezés és a nyomógombok nyomtatása – miatt a billentyűzetet a 8529 90 40 KN-kód alá kell sorolni, mint kizárólag vagy elsősorban a 8525 vámtarifaszám alá tartozó készülékek alkatrésze.
               
            
                  
                              2.
                           
                           
                              Egy pár, egyenként két légkamrával ellátott felfújható műanyag karúszó.
                              Arra tervezték, hogy a gyerekeket a karjukon viselt karúszó a sekély víz felszínén fenntartsa.
                              Szerkezetük nem éri el az életmentéshez vagy a biztonsághoz szükséges minőségi színvonalat.
                           
                        
               
                  9506 29 00
               
               
                  A besorolást a Kombinált Nómenklatúra értelmezésére vonatkozó 1. és 6. általános szabály, valamint a 9506 és a 9506 29 00 KN-kódok szövege határozza meg.
                  Szerkezete miatt nem rendelkezik az életmentési célokra szolgáló mentő- vagy biztonsági öv vagy egy mentőmellény esetében megkívánt biztonsági szinttel (alkotóanyag).
                  A termék több, mint játék, és ezért nem sorolható a 9503 vámtarifaszám alá.
                  Mivel a termék eléggé biztonságos ahhoz, hogy egy gyereket a víz felszínén tartson, a 9506 29 00 KN-kód alá sorolandó.